**Emerson, Lake & Palmer** (**ELP**) bola anglická progressivne rocková superskupina, ktorá bol založená v apríli 1970 v Londýne. Členmi skupiny boli: Keith Emerson (klávesové nástroje), Greg Lake (spev, basová gitara a produkcia) a Carl Palmer (bicie nástroje, perkusie). S deviatimi zlatými certifikáciami od americkej asociácie RIAA a odhadovaným celosvetovým predajom 48 miliónov hudobných nosičov, je ELP považovaná za komerčne najúspešnejšiu progresívne rockovú hudobnú kapelu 70. rokov 20. storočia. Je to s ohľadom na štandardy tohto žánru, kedy je progresívny rock definovaný ako fúzia klasickej hudby, džezu a symfonického rocku. V hudobnej produkcii kapely dominovalo Emersonovo okázalé používanie Hammond organu, Moogovho syntetizátora a klavíra. Autorom niektorých akustických nahrávok bol aj Greg Lake.

Do povedomia verejnosti sa kapela dostala v auguste 1970 po vystúpení na festivale Isle of Wight. V prvom roku skupina podpísali nahrávaciu zmluvu s E.G. Records. V Spojenom kráľovstve sa vtedy distribuovali nahrávky skupiny cez Island Records a v Severnej Amerike cez spoločnosť Atlantic Records. U týchto spoločností vydali albumy *Emerson, Lake & Palmer* (1970) a *Tarkus* (1971). Obidva sa dostali v Spojenom kráľovstve do prvej päťky hudobných rebríčkov. Úspech kapely pokračoval albumami *Pictures at an Exhibition* (1971), *Trilogy* (1972) a *Brain Salad Surgery* (1973, ktoré vydali pod vlastnou značkou Manticore Records ELP. Po trojročnej prestávke Emerson, Lake & Palmer potom vydali albumy *Works Volume 1* (1977) a *Works Volume 2* (1977). V roku 1979, po vydaní albumu *Love Beach* (1978), sa skupina rozpadla.

V nasledujúcich rokoch dochádzalo k obnoveniam spolupráce. V 80. rokov účinkovali v zoskupení ako Emerson, Lake & Powell. Carla Palmera, ktorý hrával s progresívnou formáciou Asia za bicími nástrojmi nahradil Cozy Powell. Robert Berry potom nahradil Grega Lakeho. V tom čase sa sa vrátil Palmer a vytvorilo sa zoskupenie jednoducho nazvané 3 (niekedy nazývaná aj Emerson, Berry & Palmer). V roku 1991 pôvodné trio zreformovalo a vydalo ďalšie dva albumy, *Black Moon* (1992) a *In the Hot Seat* (1994). Potom v rôznych obdobiach medzi rokmi 1992 a 1998 spolu koncertovali. Posledné vystúpenie skupiny Emerson, Lake & Palmer sa uskutočnilo pri príležitosti 40. výročia založenia kapely v roku 2010 na festivale High Voltage v Londýne. Neskôr, po smrti Keitha Emersona a Grega Lakea v roku 2016, sa stal Carl Palmer jediným žijúcim členom zoskupenia ELP.

Diskografia
-----------

Štúdiové albumy
* *Emerson, Lake & Palmer* (1970)
* *Tarkus* (1971)
* *Pictures at an Exhibition* (1971, live)
* *Trilogy* (1972)
* *Brain Salad Surgery* (1973)
* *Works Volume 1* (1977)
* *Works Volume 2* (1977)
* *Love Beach* (1978)
* *Black Moon* (1992)
* *In the Hot Seat* (1994)

Referencie
----------

1. ↑  PROWN, Pete; NEWQUIST, HP. *Legends of Rock Guitar: The Essential Reference of Rock's Greatest Guitarists*. [s.l.] : Hal Leonard Corporation, 1997. ISBN 978-0793540426. S. 78.
2. ↑  Ratliff, Ben. Keith Emerson, '70s Rock Showman With a Taste for Spectacle, Dies at 71. *The New York Times*, 11 March 2016. Dostupné online.
3. ↑  Townsend, Martin. *Greg Lake's last interview: The joy of music and keeping cancer a secret* [online]. 11 December 2016. Dostupné online.
4. ↑   *RIAA: - Emerson, Lake & Palmer* [online]. RIAA. Dostupné online.
5. ↑  Greg Lake: King Crimson and ELP star dies aged 69. BBC News. Retrieved 9 December 2016.
6. ↑  EDER, Bruce. *Emerson, Lake & Palmer* [online].. Dostupné online.
7. ↑   *Rolling Stone Readers Poll* [online].. Dostupné online. Archivované 2012-01-21 z originálu.
8. ↑   *Liner Notes from the DVD-A of Brain Salad Surgery – written by Jerry McCulley* [online]. ladiesofthelake.com. Dostupné online. Lake says almost dismissively, "It used to be a thing where as a balance to the record I would write an acoustic song." Lake's ballads, the least typical aspect of ELP's music, often garnered the band their greatest airplay and widest public exposure.
9. ↑   *Keith Emerson's Death -- Gunshot to the Head ... Looks Like Suicide (UPDATE)* [online].. Dostupné online.
10. ↑   *Keith Emerson's Death Ruled a Suicide* [online]. Lynne Segall, 11 March 2016. Dostupné online.
11. ↑  SAVAGE, Mark. Greg Lake: King Crimson and ELP star dies aged 69. *BBC News*, 8 December 2016. Dostupné online [cit. 2016-12-08].